text: Lørdag kommer Cliff
  05 august 2016 kl. 10.26
  Byparken i Vejle er ved at være klar til at modtage et af musikkens store navne, når Sir Cliff Richard kommer til byen lørdag.
  Vejle får i weekenden et af musikkens helt store navne på besøg, når Sir Cliff Richard indtager Byparken lørdag. Den 75-årige musiker har igennem næsten seks årtier været et symbol på 60’ernes poprock og har udgivet over hundrede albums.
  Sir Cliff Richard får support fra et par danske musikkollegaer til lørdagens koncert. Brødrene Olsen skal nemlig varme op for den ridderslåede englænder.
  - Det betyder rigtig meget at vi en gang om året kan lave en international koncert. Parken ligger lige midt i byen og er et fantastisk sted at afholde koncerter, siger direktør i Vejle Musikteater Toni Lee Larsen.
  
  Se og hør mere om forberedelserne til koncerten i videoen foroven.
  